Aalborg Forsyning opfordrer kunder og borgere til at være opmærksomme på udsivende fjernvarmevand.

Varmeforsyningen har i den seneste uge konstateret forøget vandtab fra ledningsnettet. - Vandtabet fra vores 2 x 1.400 kilometer ledningsnet er i de seneste dage steget til det dobbelte, skriver Aalborg Kommune i en pressemeddelelse. Det øgede vandtab kan muligvis skyldes, at fjernvarmeledninger eller installationer hos kunderne er blevet skadet. Skaderne kan være sket i ubenyttede lokaler eksempelvis i lagerrum, garager eller ubeboede ejendomme. Derfor opfordre Allborg Forsyning, nu alle til at være opmærksomme på udsivende fjernvarmevand i eksempelvis ubenyttede lokaler eller områder på udvendige arealer.